
Sfânta muceniţă Ariadna din Frigia 
(s.v. 18 septembrie / s.n. 1 octombrie) 


Această sfântă a trăit pe vremea împăraţilor Adrian şi Antonin (între 117 şi 
139). Era roaba unui anume Tertulus, ce era mare în cetatea Promises în Frigia. 

Şi pentru că n-a vrut să prăznuiască împreună la naşterea copilului stăpânului 
său, în capiştea idolilor, a fost foarte rău chinuită, dar a scăpat. Stăpânul ei căuta 
să o prindă. Atunci ea, apropiindu-se de o piatră, s-a rugat lui Dumnezeu să o 

izbăvească,; şi din dumnezeiasca voie crăpând piatra, s-a ascuns sfânta într-însa, 
şi iar s-a aşezat piatra cum a fost. 

Evanghelia şi Apostolul zilei 


21. Și ieşind de acolo, a plecat lisus în părțile Tirului şi ale Sidonului. 

22. Și iată o femeie cananeiancă, din acele ţinuturi, ieşind striga, zicând: 
Miluieşte-mă, Doamne, Fiul lui David! Fiica mea este rău chinuită de demon. 
23. EI însă nu i-a răspuns nici un cuvânt şi apropiindu-se, ucenicii Lui Îl 
rugau, zicând: Slobozeşte-o, că strigă în urma noastră. 

24. Iar EI, răspunzând, a zis: Nu sunt trimis decât către oile cele pierdute ale 
casei lui Israel. 

25. lar ea, venind, s-a închinat Lui, zicând: Doamne, ajută-mă. 

26. EI însă, răspunzând, i-a zis: Nu este bine să iei pâinea copiilor şi s-o 
arunci câinilor. 

27. Dar ea a zis: Da, Doamne, dar şi câinii mănâncă din fărâmiturile care cad 
de la masa stăpânilor lor. 

28. Atunci, răspunzând, lisus i-a zis: O, femeie, mare este credinţa ta; fie ţie 
după cum voieşti. Și s-a tămăduit fiica ei în ceasul acela. 


Apostol 


26. Un astfel de Arhiereu se cuvenea să avem: sfânt, fără de răutate, fără de 
pată, osebit de cei păcătoşi şi fiind mai presus decât cerurile. 

27. El nu are nevoie să aducă zilnic jertfe, ca arhiereii: întâi pentru păcatele 
lor, apoi pentru ale poporului, căci El a făcut aceasta o dată pentru 
totdeauna, aducându-Se jertfă pe Sine însuşi. 

28. Căci Legea pune ca arhierei oameni care au Slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul 
veacului. 

1. Lucru de căpetenie din cele spuse este că avem astfel de Arhiereu care a 
şezut de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu şi 
nu omul. 

Vieţile Sfinţilor - Pomenirea Sfintei muceniţe Ariadna (sec. II) 


Această Sfântă muceniţă, Ariadna, a pătimit pentru Hristos pe vremea 
împărăției lui Adrian (117-138), fund roabă la oarecare Tertill, mai mare al 
cetăţii Promisia, din ţara Frigiei. 


Acel Tertill a făcut praznic în capiştea idolească la naşterea unui prunc al său, 
jertfind şi închinându-se zeilor şi dănţuind cu toţi casnicii şi cu prietenii şi 
megiaşii săi. 


Sfânta Ariadna a rămas acasă şi n-a vrut să intre în capiştea idolească şi să 
prăznuiască împreună cu stăpânul său. Deci mâniindu-se stăpânul ei, a bătut-o 
fără milă, apoi, spânzurând-o, a strujit-o cu unghii de fier, după aceasta a 
aruncat-o în temniţă şi a chinuit-o cu foamea multă vreme, ca să se lepede de 
Hristos şi să se închine idolilor neînsuflețiţi. Apoi, i-a dat drumul din temniţă şi 
ea s-a dus din cetate. 


Dar stăpânul ei, căindu-se că a liberat-o, a alergat după dânsa cu slujitorii săi, iar 
ea uitându-se înapoi şi văzând pe urmăritorii săi, a fugit şi apropiindu-se de o 
oarecare piatră, s-a rugat lui Dumnezeu ca să o izbăvească pe ea din mâinile 
vrăjmaşilor. 


Şi îndată, cu dumnezeiască putere, s-a desfăcut piatra şi a intrat Sfânta înlăuntru, 
iar piatra s-a strâns la loc cum a fost, pentru că îngerul Domnului, arătându-se 


Tr Ar de dr De dr dr e dr dr dr dr de Ar de dr de dr dr de A dr d A 


XP XP IP 3 IE E IP 3 II E 0 E 30 5 5 IE E 2 E 30 E IE E e XX 


ir e Dr Dr Dr Dr De Dr De dr De Dr Dr De Dr De e De dr De dr dr dr dr fr d 


e d 


E II IE a TEI ba (5 
Ar acolo, a făcut această minune. Deci, prigonitorii s-au tulburat de frică şi XA 
2 hărțuindu-se cu suliţele lor, singuri s-au împuns pe ei şi au pierit. Îr 
h A 
XA XA 
3 A 
d Fr 
y Ar 
A | 
4 A 
n n 
dr ad 
IN 
A N 
4 4 
X as 
Y pas 
/| () 
X A 
A A 
A XX 
Pr Aşa a izbăvit Domnul pe roaba sa din mâinile lor, ca pe o pasăre din cursa Pr 
3 vânătorilor. Cu ale cărei rugăciuni să ne izbăvească Domnul şi pe noi de Jr 
fi vrăjmaşii noştri şi cu aceeaşi Sfânta să ne învrednicească şi pe noi a dănţui în A 
d bucuria cea cerească în veci. d 
Ar X 
A 1 / 
3 Amin. Jr 
| / 
ad as 
A A 
Je Je 
d ps 


k i 
4 i 


A A 
Ei A 


ee ee he e de e ae e de ale ae ae de ae de e de de de de de de de A 


Dr de e e Dr dr de De de De de De de de De de de de De de de e d dr A dr 


Sinaxar - Pomenirea Sfintei muceniţe Ariadna (în altă parte numită Maria) 
din Frigia 


În această lună (septembrie), în ziua a opisprezecea, pomenirea Sfintei 
muceniţe Ariadna (în altă parte numită Maria) din Frigia. 


Această sfântă a trăit pe vremea împăraţilor Adrian şi Antonin (între 117 şi 
139). Era roaba unui anume Tertulus, ce era mare în cetatea Promises în Frigia. 


Și pentru că n-a vrut să prăznuiască împreună la naşterea copilului stăpânului 
său, în capiştea idolilor, a fost foarte rău chinuită, dar a scăpat. 


Stăpânul ei căuta să o prindă. Atunci ea, apropiindu-se de o piatră, s-a rugat lui 
Dumnezeu să o izbăvească; şi din dumnezeiasca voie crăpând piatra, s-a ascuns 
sfânta într-însa, şi iar s-a aşezat piatra cum a fost. lar cei ce o căutau au pierit 
toţi, ucişi de îngerii ce s-au ivit. 

Sinaxar - Pomenirea Sfintei muceniţe Ariâdna şi a Sfântului Evmânios, 
episcopul Gortinei 


In ziua de 18 septembrie, Biserica Ortodoxă cinstește pomenirea muceniţei 
Ariâdna şi a Sfântului făcător de minuni Evmenios, episcopul Gortinei. 


e 2 5 
Sfânta muceniţă Ariâdna a trăit şi s-a nevoit în vremea împăraţilor Adrian (117- 
338 d. Hr.) şi Antonius Pius (138-161 d. Hr). Ea a fost sclava unui oarecare 
Tetrullos, mai marele cetăţii Promisia din Frigia. 


Acel Tetrullos, serbând ziua de naştere a fiului său, a chemat-o pe Ariâdna în 
templul păgân pentru a serba împreună cu dânșii. Sfânta a refuzat invitația 
stăpânului, însă acesta a poruncit să-i strujească trupul cu ghiare de fier, lă- 
sându-o apoi liberă. 


După o vreme, stăpânul a început din nou să o chinuiască. Ajungând Sfânta 
înaintea unei stânci, L-a rugat pe Dumnezeu să o izbăvească. ȘI atunci, prin 
lucrarea dumnezeiască, stânca s-a despicat în două, închizându-o pe Sfântă 
înlăuntru ei, iar îngerii Domnului i-au zdrobit pe persecutori, făcându-i nevăzuți. 


= e 2 
Sfântul Evmenios a păstorit cu mare înțelepciune şi râvnă Biserica lui 
Dumnezeu. S-a învrednicit să primească darul propovăduirii cuvântului lui 
Dumnezeu, iar atunci când prin harul Preasfântului Duh a fost aşezat episcop al 


e PX 3 3 E 2 IP IP 3 3 E E IE 3 IE E E E ID IP IE E E XX 
IP XP IP 3 IE E E IP 3 II E 0 E 3 5 5 IE E E 3 E 3 E XX 


Tir Ar de dr De de dr e dr dr dr dr de dr de dr de dr dr A Ar dr A 


Dr de De de Dr dr de De de De dr De De dr De de de de De de de e A dr A dr 


e PX IP 5 E 2 IE IP 3 3 E E E IE 3 IE E E E ID IP IE E E XX 


cetății Gortina din insula Creta, prima sa strădanie a fost alegerea unor clerici 
vrednici de păstorirea turmei lui Hristos. 


Desigur, nu a ezitat să meargă la Roma ca să-i ajute şi să-i întărească pe creştini 
prin cuvânt și faptă, săvârşind multe minuni. 


A adormit în Tebaida, unde mersese pentru a-i cunoaşte pe monahii nevoitori şi 
pustnici de acolo. Sfintele sale moaște au fost îngropate în Episcopia sa din 
Creta. 


Sfântul episcop Evmenios se distingea prin multe virtuţi, dar mai ales prin cea a 
smereniei. 


Smerenia, aşa cum au trăit-o Sfinții Evmenios şi Ariâdni, este temelia duhov- 
nicească dinlăuntrul omului. Este nevoie de mult discernământ şi rugăciune ca 
omul să rămână credincios şi neclintit în voia lui Dumnezeu. Și atunci, puterea 
lui Dumnezeu se adeverește prin ceea ce se mărturisește în Sinaxarul Sfintei: Pe 
Sfânta Ariădna a izbăvit-o piatra care s-a despicat, pentru că a acoperit-o Însuși 
Hristos, „Piatra vieţii”. 


Sursa: churchofeyprus.org.cy 


https://www.pemptousia.ro/2015/09/pomenirea-sfintei-mucenite-ariadna-si-a-sfantului- 
evmenios-episcopul-gortinei/ 

Arhid. Ştefan Sfarghie - Sinaxar - Sfântul ierarh Eumenie, episcopul 
Gortinei; Sfânta muceniţă Ariadna 


Sfântul Eumenie a trăit în secolul al 7-lea d.Hr. De tânăr a renunţat la averea sa, 
pe care a împărțit-o săracilor, şi urmând lui Hristos, s-a călugărit. S-a nevoit 
mult, supunându-şi poftele sale cele trupeşti cu postul, cu rugăciunea, cu 
privegherile lungi şi cu înfrânarea. Dormea foarte puţin, până când sufletul şi 
trupul său, curățindu-se de patimi, s-au făcut locaş al Duhului Sfânt. 


Deci, i s-a dat lui şi darul propovăduirii cuvântului lui Dumnezeu, împodobit cu 
multă înţelepciune. 


Pentru viaţa sa curată a fost ales episcop al Bisericii din Gortina, în ostrovul 
Cretei, unde, luminând ca un soare, păstorea Biserica cu fapta şi cu cuvântul, 
făcându-se pildă tuturor. 


A rămas în istorie ca fiind un ierarh milostiv, mai ales că numele său, Eumenie, 
înseamnă milostiv. Dumnezeu l-a înzestrat şi cu darul facerii de minuni. 


Sfântul ierarh Eumenie a mers şi la Roma, mânat de dorinţa de a propovădui 
Evanghelia Domnului lisus Hristos, iar de acolo s-a dus în Tebaida Egiptului. 
Aici, ajungând pe vreme de secetă, cu rugăciunile sale pământul a primit ploaie 
îmbelşugată. 


Sfântul ierarh Eumenie s-a mutat la Domnul pe când se afla în Tebaida. 
Moaştele sale au fost trimise la locul lui de naştere, la Raxos, în Creta, Grecia, 

unde se aflau şi moaştele sfinţitului mucenic Chiril, care păstorise şi el mai 
înainte Biserica din Gortina. 


ae de 


Astăzi pomenim şi pe Sfânta muceniţă Ariadna, care a fost supusă supliciilor în 
timpul împăratului Adrian (117-138). Slujea în casa lui Tertil, conducătorul 
oraşului Promisia din Frigia (Asia Mică). 


Născând soţia lui Tertil, acesta a mers la templu pentru a jertfi idolilor, însă 
Sfânta muceniţă Ariadna nu a vrut să intre. Atunci stăpânul ei a supus-o chi- 
nurilor şi în cele din urmă a închis-o. Văzând că nu a păţit nimic, a eliberat-o. 


Dorind iar să o chinuie, sfânta a fugit şi, apropiindu-se de o piatră, s-a rugat lui 
Dumnezeu, iar piatra s-a desfăcut şi a lăsat-o să intre înlăuntru, închizându-se 
apoi la loc. 

Iulian Dumitraşcu - Calendar Ortodox - Sfântul ierarh Eumenie, episcopul 
Gortinei; Sfânta muceniţă Ariadna 


1. Sfântul Eumenie a trăit în secolul al VI-lea. După ce şi-a împărțit averea 
săracilor, s-a călugărit. Pentru viaţa sa curată a fost ales episcop al Bisericii din 
Gortina. A mers şi la Roma, mânat de dorința de a propovădui Evanghelia, iar 
de acolo a mers în 'Tebaida Egiptului. 


Aici, ajungând pe vreme de secetă, cu rugăciunile sale, pământul a primit ploaie 
îmbelşugată. După o îndelungată propovăduire în acest ţinut, Sfântul Eumenie 
s-a mutat la Domnul în Tebaida. 


Moaştele lui au fost trimise la locul lui de naştere, la Raxos, în Grecia. 


SR ae 3 


2. Această sfântă muceniţă, Ariadna, a pătimit pentru Hristos pe vremea 
împărăției lui Adrian (117-138), fund roabă la oarecare Tertill, mai mare al 
cetăţii Promisia, din ţara Frigiei. Acel Tertill a făcut praznic în capiştea 
idolească la naşterea unui prunc al său, jertfind şi închinându-se zeilor şi 
dănţuind cu toţi casnicii şi cu prietenii şi megiaşii săi. 


Sfânta Ariadna a rămas acasă şi n-a vrut să intre în capiştea idolească şi să 
prăznuiască împreună cu stăpânul său. Deci mâniindu-se stăpânul ei, a bătut-o 
fără milă, apoi, spânzurând-o, a strujit-o cu unghii de fier, după această a 
aruncat-o în temniţă şi a chinuit-o cu foamea multă vreme, ca să se lepede de 
Hristos şi să se închine idolilor neînsuflețiți. 


Apoi, i-a dat drumul din temniţă şi ea s-a dus din cetate. Dar stăpânul ei, căindu- 
se că a liberat-o, a alergat după dânsa cu slujitorii săi, iar ea uitându-se înapoi şi 

văzând pe urmăritorii săi, a fugit şi, apropiindu-se de o oarecare piatră, s-a rugat 
lui Dumnezeu ca să o izbăvească pe ea din mâinile vrăjmaşilor. 


Și îndată, cu dumnezeiască putere, s-a desfăcut piatra şi a intrat sfânta înlăuntru, 
iar piatra s-a strâns la loc cum a fost, pentru că îngerul Domnului, arătându-se 
acolo, a făcut această minune. 


Deci, prigonitorii s-au tulburat de frică şi, hărțuindu-se cu suliţele lor, singuri s- 
au împuns pe ei şi au pierit. 


Aşa a izbăvit Domnul pe roaba sa din mâinile lor, ca pe o pasăre din cursa 
vânătorilor. 


Cu ale cărei rugăciuni să ne izbăvească Domnul şi pe noi de vrăjmaşii noştri şi 
cu aceeaşi sfântă să ne învrednicească şi pe noi a dănţui în bucuria cea cerească 
în veci. Amin. 

Proloagele din 18 septembrie 


Luna septembrie în 18 zile: pomenirea prea cuviosului părintelui nostru 
Eumenie, făcătorul de minuni, episcopul Gortinei 


Acest cuvios părinte, Eumenie, a trăit pe la anii 550-600, călătorind din tânără 
vârstă pe calea cea strâmtă şi lui Dumnezeu plăcută, pe care mergând, două 
sarcini grele are omul a lepăda: averea şi poftele trupeşti. 


Drept aceea, a lepădat cuviosul averea sa, împărţind-o la săraci, săturând pe cei 
flămânzi şi îmbrăcând pe cei goi, după cuvântul Domnului către tânărul care-L 
întrebase, zicându-i: "Vinde averea ta şi dă-o săracilor şi vei avea comoară în 
cer" (Matei 19, 21). Deci, pe toate socotindu-le gunoaie, a alergat sprinten să 
afle şi să urmeze pe Hristos. 


Tot aşa a lepădat acest cuvios şi grosimea trupului, supunându-şi poftele sale cu 
nevoinţele, cu înfrânarea, cu postul, cu rugăciunea, cu privegherea, cu ostenelile 
şi s-a făcut subțire, ferindu-se de toată plăcerea cea trupească şi de iubirea 
dulceţilor lumeşti, înfrânându-se de toate acelea care îngraşă trupul, înroşind 
poftele şi născând patimile. Nu şi-a dat somn ochilor săi, până ce sufletul şi 
trupul lui, curăţindu-se de patimi, nu s-a făcut locaş Sfântului Duh. 


Şi aşa, lepădând amândouă sarcinile cele grele, una de avere şi alta a mult 
pătimaşului trup, s-a făcut lesnicios pentru petrecerea pe calea cea îngustă, care 
duce la viaţa veşnică. 

Deci 1 s-a dat lui şi darul propovăduirii cuvântului lui Dumnezeu, împodobit cu 
multă înţelepciune. lar când viaţa lui cea îmbunătăţită strălucea ca o lumină şi 
era multora de folos, a fost ales şi ridicat la scaunul de episcop al bisericii din 
Gortina, unde, luminând ca un soare, păstorea Biserica cu fapta şi cu cuvântul, 
făcându-se pildă tuturor şi fiind el şi foarte milostiv, că Eumenie milostiv 
însemnează. 


Și 1 s-a dat lui şi puterea facerii de minuni, încât era tatăl sărmanilor, bogăţie 
săracilor, dătător celor ce cer, celor ce pătimesc împreună pătimitor şi prea 
minunat făcător de minuni. 


A mers şi la Roma, ca un înalt luminător ce era, mânat de dorinţa de a propo- 
vădui Evanghelia, iar de acolo a mers în Tebaida Egiptului. Aici, ajungând pe 
vreme de secetă în tot ţinutul, cu rugăciunile sale pământul a primit ploaie 
îmbelşugată. 


Deci, după o îndelungată propovăduire în acest ținut, şi aducând multe suflete la 
lumina credinţei lui Hristos, Sfântul Eumenie îşi sfârşi în Tebaida şirul zilelor 
sale, mutându-se la Domnul, ca bunul slujitor din Evanghelie. 


lar moaştele lui au fost trimise la locul lui de naştere, la Raxos, în Grecia. 
Întru această zi, cuvânt din Pateric, despre călugarul ce plângea în toate zilele 


Un frate, îmbrăcându-se în chipul călugăresc, a mers şi s-a sălăşuit în muntele 
Nistriei. Insă era chilia lui aproape de alt frate, şi-l auzea pe el în toate zilele 
plângându-şi păcatele sale. 


Deci, după ce multă vreme nu i-au venit şi lui lacrimi, îşi mustra sufletul său, 
zicând: "Oare nu vei plânge, ticălosule, şi nu te vei tângui? Să mă crezi pe mine, 
că măcar că nu voieşti, totuşi vei plânge". Și, luând o vargă, se bătea pe sine 
peste trupul gol, până ce îi veneau lui lacrimi. 


Însă, s-a întrebat fratele şi s-a rugat lui Dumnezeu să-i arate lui, de face bine 
pedepsindu-se pe sine. 


Deci, într-o noapte, a văzut în somn pe fratele cel ce locuia aproape, purtând 
cunună şi stând în ceata mucenicilor, iar pe un oarecare bărbat privind şi zicând: 
"Vezi pe bunul mucenic? Și tu mântuieşte-te pentru Hristos, ca şi acesta, şi 
împreună cu mucenicii te vei încununa”. 

Intru această zi, cuvânt despre milostenie, căci cel ce dă sâracului, dă lui 
Hristos 


Un om oarecare din Constantinopol era foarte milostiv, încât şi pe ulițele cetății 
umblând el, mergea după dânsul mulţime de săraci. lar el se făcea ca şi când îi 
gonea şi-i îndepărta, însă punea în mâinile lor milostenie. Şi făcea aceasta, 
voind să se tăinuiască de oameni. 


Deci, unul din prietenii lui credincioşi l-a întrebat pe el cum s-a făcut milostiv. 
ŞI 1-a spus lui, grăind: "Când eram mic, ca de zece ani, şi am intrat în biserică să 
mă rog, am văzut pe un bătrân duhovnic, învățând poporul şi spunându-i despre 
milostenie: "Cel ce dă săracului pune în înseşi mâinile lui Hristos." lar eu am 
auzit şi n-am crezut pe cel ce învăţa, că gândeam: "Eu am auzit că Hristos stă în 
cer, de-a dreapta Tatălui, deci, cum se află pe pământ, precum învaţă acesta, ca 
să ia ceea ce se dă săracilor?" 


Iar acestea gândind eu, m-am dus la casa mea şi am văzut pe un sărac în haine 
rupte mergând, iar deasupra capului său stătea un chip al Domnului nostru lisus 
Hristos. Şi cum mergea săracul acela pe calea sa, iată un om milostiv l-a 
întâmpinat pe el şi i-a dat lui o pâine. Şi cum a întins mâna acela ce dădea 
pâinea, iată şi chipul Mântuitorului, care Şi-a întins mâinile Sale spre mâinile lui 
ŞI l-a binecuvântat pe acela. 


Deci aceasta văzând-o, am crezut că acela ce dă săracului, cu adevărat lui 
Hristos Îi dă. Dar eu încă şi acum văd acelaşi chip, stând deasupra capului 
săracilor şi pentru aceea sunt cuprins de frică şi fac milostenie după putere, pe 
cât pot." 


Intru această zi, cuvânt despre viaţa ce va să fie, dintr-ale Fericitului 
Augustin 


Scrie Fericitul Augustin această istorie, zicând: "Fratele meu Ghenadie, doctorul 
cel slăvit, s-a deprins din tinereţe a fi milostiv şi mult îndurat către săraci, 
precum însuşi mi-a povestit. Şi i-a venit lui o îndoială de la urâtorul binelui, 
vrăjmaşul, gândind: "Oare mai este altă viaţă după moarte?" Şi aşa petrecea 
întristat. 


Insă, milostivul Dumnezeu, nevrând să piară lucrătorul faptelor bune, a icono- 
misit în acest chip: Odată, culcându-se el pe patul său, ca să se odihnească, 1 s-a 
arătat în somn un tânăr prea frumos şi 1-a zis lui: "Vino după mine!" 


ŞI, mergând după dânsul, l-a dus pe el într-o cetate, unde se auzeau prea 
minunate cântări. 

ŞI a întrebat pe tânărul care îl purta: "Ce este aceasta?" 


Şi i-a răspuns lui: "Aceasta este cântarea şi veselia sfinților lui Dumnezeu". Şi 
după aceasta şi-a venit în sine şi s-a deşteptat. 


lar vrăjmaşul, iarăşi, îi zicea, prin gând, că acestea sunt nişte năluciri. Deci, 
culcându-se a doua noapte, întristat, iarăşi 1 s-a arătat lui acelaşi tânăr şi l-a în- 
trebat: "Oare mă cunoşti?" 

Iar el a răspuns: "Tare bine te cunosc". 


Şi l-a întrebat: "Dar unde m-ai văzut?" 


Şi i-a zis Ghenadie: "Nu de mult te-am văzut, că m-ai dus şi m-ai purtat într-o 
cetate, unde se auzeau cântări dulci şi veseli”. 


Şi l-a întrebat: "În ce chip m-ai văzut, în somn sau aievea?" 

Şi i-a răspuns: "În somn". 

I-a zis tânărul: "Bine ai grăit, că şi acum, în somn mă vezi”. 

Și a răspuns Ghenadie: "Ştiu, cu adevărat, că şi acum în somn te văd”. 
Deci, l-a întrebat îngerul: "Unde dar este acum trupul tău?" 

A răspuns: "În cămara mea”. 


L-a întrebat iarăşi: "Au ştii tu că acum ochii tăi sunt închişi şi fără simţire în 
trupul tău şi nu văd nimic?" 


I-a răspuns: "Ştiu tare bine”. 


lar el i-a zis: "Deci dar, cu care ochi mă vezi tu acum şi priveşti la mine?" 
Ghenadie stătea uimit şi nu ştia ce răspuns să dea. 


Îngerul a început a-l dojeni şi a-l învăţa, zicând: "Ochii tăi cei trupeşti acum 
sunt nesimţitori şi nu pot să vadă. Iar aceştia, cu care priveşti la mine, sunt alți 
ochi, şi când vei muri, atunci fără ochii cei trupeşti ai să vezi şi ai să vieţuieşti şi 
toată ştiinţa şi cunoştinţa o să ai. lată, de acum, să pui început bun şi să nu te 
mai îndoieşti de viaţa cea de după moarte”. 


e PX 3 E E PP e IP 3 3 E E E IE 3 IE E E E ID IP IE E E XX 
PP XP IP IE E PP E 3 3 3 E E 30 3 IE E E E ID IP IE E XX 


Dir de dr De dr De dr De dr e Dr e dr De dr dr de dr de dr de A dr d 


Ar de Dr De Dr De De De De De De De De De de De de De de De de A de fr dr 


e PX 3 IE A PP Ie IP 3 3 E E E 30 5 IE e E 0 E 30 IP IE E E E XX 


Și, zicând acest cuvânt, îngerul s-a făcu nevăzut, iar el s-a trezit. Şi de atunci 
până la moartea sa, n-a mai avut nici o îndoială în inima sa." 


Iarăşi, asemenea acesteia, ne istoriseşte Sfântul Augustin, zicând: "Am auzit de 
la Mihail însuşi că i s-a întâmplat a auzi aceasta de la unchiul său, ce se cheamă 
tot Mihail, care, iubind mult filosofia, se îndeletnicea mult cu învăţăturile lui 
Platon şi cu alte asemenea filosofii şi câştigase mare prieteşug cu Marsilie, 
bărbatul cel prea învăţat şi sporit în faptele cele bune. Şi aceştia doi, Mihail 
unchiul şi Marsilie, de multe ori se îndeletniceau cu vorbe adânci filosofeşti. 


lar odată, după obicei, intrând iarăşi în noime adânci filosofeşti şi întrebându-se, 
Marsilie a dus vorba şi despre viaţa cea fără de sfârşit, ce are să se descopere 
după mutarea cea de aici. Şi din multa vorbă ce a fost, au venit la atâta 
neînțelegere, că au dat mâna unul cu altul şi cu jurământ au întărit, că oricare 
din ei va muri mai înainte, să vie să se arate celui ce a rămas, spre mai bună 
încredințare. Şi a mers Marsilie la locul său, în cetatea Florenţa. Şi a trecut 
vreme îndelungată. 


Odată, Mihail, îndeletnicindu-se în învăţăturile sale acasă, deodată a auzit o 
alergare de cal, care a stat lângă uşa lui. Şi s-a auzit glas, strigând: "Mihaile, 
Mihaile, toate cele vorbite de noi sunt adevărate, adevărate" 


Și, sculându-se, Mihail a deschis fereastra şi a văzut pe un bărbat îmbrăcat tot în 
alb călăre; şi cum l-a văzut Mihail, îndată a întors calul şi se ducea. Şi a început 
a striga Mihail după dânsul, zicând: "Marsilie, Marsilie”. Şi s-a făcut nevăzut. Și 
Mihail s-a înfricoşat foarte de aceasta. 


Și, începând a cerceta cu de-amănuntul despre Marsilie, a aflat, că în ziua şi 
ceasul acela în care 1 s-a arătat, Marsilie s-a fost mutat către Domnul, în cetatea 


Florenţa. 


După aceea, Mihail lăsând deşarta filosofie, s-a îngrijit de viaţa cea veşnică. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Ariadna 


Cântare de laudă la Sfânta muceniţă Ariadna (s.v. 18 septembrie / s.n. | octom- 
brie): 


https://www.academia.edu/44190410/C 9% C3% A2ntare_de_laud f C4%83_la_Sf%C3% 
A2nta_muceni 9 C5 % A3% C4% 83_Ariadna_18_septembrie 


https://archive.org/details/cantare-de-lauda_ 202110 


https://www.slideshare.net/slideshow/cantare-de-lauda-250473572/250473572 


2 e de 


In cetatea frigiană numită Promisea, în vremea împăratului Hadrian, locuia un 
aristocrat păgân pe nume Tertullus. Fecioara Ariadna era o roabă a lui, creştină. 


La ziua de naştere a fiului lui, Tertullus a pregătit o serbare cu jertfe multe adus- 
e idolilor, la care însă Ariadna nu a venit, ci a stat în cămara ei rugându-se 
Dumnezeului celui Adevărat. 


Stăpânul ei s-a mâniat ca o fiară sălbatică şi a încercat să o forţeze pe Ariadna să 
se lepede de Hristos şi să se închine idolilor. Cum fecioara nu a putut fi clintită 
nicicum, ea a fost bătută, torturată bestial şi aruncată în temniţă de către stă- 
pânul ei. Dându-i drumul din închisoare, el a izgonit-o după aceea din casa lui. 
Dar făcând aşa, i-a părut rău că i-a dat drumul, şi a trimis slugi după ea să o 
prindă şi să o aducă înapoi. 


Dar atunci Ariadna era deja departe de cetate. Fa se afla în apropiere de o stâncă 
când a văzut pe cei trimişi să o vâneze, şi rugându-se lui Dumnezeu, stânca s-a 
deschis, iar Ariadna a intrat înăuntru. Slugile nu au înţeles unde a dispărut cea 

urmărită, şi au început să se certe şi să se bată între ei, până când s-au ucis unii 
pe alţii. 


Cântare de laudă la Sfânta muceniţă Ariadna 


Cinstita Ariadna fecioara, 
Cu cinste pe stăpânul ei a slujit. 


Dar ea mai mult pe Domnul, 
decât pe om a slujit. 


Ea cu trupul a fost roabă, 
iar cu sufletul, nicicum. 


Ea liberă a fost cu duhul, 
La idoli nu s-a închinat, 
Nicicum. 


Ea Domnului Dumnezeu Făcătorul s-a închinat, 
Ea s-a închinat Mântuitorului Hristos. 


Ea înaintea idolilor jertfă nu a voit să aducă, 
Nicicum. 

Ea pentru Domnul Dumnezeu chinuită a fost, 
Şi-acest chin i-a fost ei bucurie. 


Ea Domnului pentru cinstea muceniciei 
I-a mulțumit. 


Domnul Cel Milostiv, cu Ochiul Lui Atotvăzător, 
Chinul sfânt al Sfintei muceniţe 
L-a văzut. 


EI poruncit-a stâncii neînsufleţite 
Pe muceniţa Lui să o ascundă, 
Precum odinioară stânca a ascuns 
Și pe Tecla şi pe Ioan. 


O, Sfântă muceniţă Ariadna, 

Roagă-te pentru noi păcătoşii 

înaintea tronului Milostivului Dumnezeu! 
Nu ne trece pe noi cu vederea, 

Cea care iubită eşti de Maica lui Dumnezeu! 

Sfânta muceniţă Ariadna 


Reprezentarea sfârșitului Sfintei Ariadna în manuscrisul Menolosgului lui 
Vasile al II-lea, împăratul Bizanțului, din jurul anului 1000. 


Unul dintre numele feminine fascinante este şi acela de Ariadna. Onomastica 
celor care poartă acest nume este pe data de 18 septembrie, după calendarul 
ortodox. 


Sfânta Ariadna a trăit în secolul al II-lea creştin, în timpul domniei lui Adrian 
(117-138). Ea era slujnică a unui înalt dregător al cetăţii Promisia, din Frigia, pe 
nume Tertill. La naşterea unuia dintre copiii săi, Tertill, păgân fiind, a făcut un 
ospăț în templul idolesc, la care Ariadna a refuzat să participe, ea fiind creştină. 


Refuzul ei a fost „sancţionat” de către stăpân, care a bătut-o, a supus-o la 
chinuri, şi apoi a aruncat-o în temniţă spre a o forţa să cinstească idolii, 
dezicându-se de credinţa ei creştină. În cele din urmă, Tertill a eliberat-o din 
temniţă, iar Ariadna a plecat din oraş. Însă Tertill a revenit asupra deciziei sale 
de a o lăsa liberă să plece de la el, şi a urmărit-o, împreună cu alţi slujitori ai săi; 
atunci când ea şi-a dat seama că este încolțită, s-a rugat ca Dumnezeu s-o 
izbăvească din mâinile lor. Prin minune, o piatră mare care era în drumul 
Ariadnei s-a desfăcut, ascunzând-o, iar urmăritorii, tulburaţi de ceea ce 
văzuseră, s-au măcelărit între ei. 


A citi şi mai ales a crede astăzi astfel de „poveşti” este, pentru cei mai mulți, 
inacceptabil. Nu fiindcă astăzi nu s-ar mai petrece minuni, cu fiecare om în 
parte, Dumnezeu fiind acelaşi bun şi iubitor de oameni, ca şi pe vremea Sfintei 
Ariadna cea nedrept chinuită; ci fiindcă omul contemporan nu mai vrea să 
trăiască, să recunoască minunea. Materia, iar mai nou ştiinţa şi tehnologia 
super-avansate - dar care, totuşi, nu-l pot propulsa pe om să trăiască în alte 

locuri din imensul Univers decât pe Terra cea devenită extrem de strâmtă, 
neîncăpătoare pentru urmaşii lui Adam - întunecă ochii credinței multora, deşi 
ar putea, de fapt, să li-i deschidă din ce în ce mai mult. 


Pentru cei care cred în Dumnezeu însă, ziua de comemorare a Sfintei Ariadna 
poate fi un bun prilej de adâncire în credinţa lor, de încredințare că Dumnezeu 
nu lasă pe nimeni dintre cei care-L iubesc în încercări peste putere. Atunci când 
omul nu mai poate face nimic, intervine Dumnezeu. Dacă omul se încredinţează 
Lui cu toată fiinţa sa. 


(Articol publicat în cotidianul „Evenimentul Regional al Moldovei”, din 18 
septembrie 2012.) 

